Smagen er egentlig forholdsvis anonym i den hvide rom, hvilket giver frit spil til de øvrige ingredienser i cocktails. Især tropiske frugter er gode sammen med rommen, lige fra kokos, ananas, appelsiner til fersken. Så længe balancen mellem surhed og sødme er overholdt, går man sjældent galt i byen. Derfor findes der virkelig et hav af drinks og cocktails med hvid rom, her kan man prøve sig med Strawberry Daiquiri, Mojito, Mai Tai eller Long Island IceTea.